Aluevaalilautakunnan kuulutus

Ehdokasasettelu aluevaaleihin

Puolueen, yhteislistan tai valitsijayhdistyksen vaaliasiamiehen on annettava ehdokashakemukset sekä ilmoitukset mahdollisista puolueiden vaaliliitoista ja valitsijayhdistysten yhteislistoista Etelä-Karjalan hyvinvointialueen aluevaalilautakunnalle viimeistään tiistaina 4.3.2025 ennen kello 16.00.

Alla olevasta linkistä (Kuulutus Aluevaalit 2025-PDF) näet aluevaalilautakunnan kuulutuksen vuoden 2025 aluevaaliehdokkaiden asettamisesta Etelä-Karjalan hyvinvointialueella.

Kuulutus Aluevaalit 2025 Lataa

Äänestämällä aluevaaleissa on mahdollisuus vaikuttaa

Aluevaaleissa eteläkarjalaiset pääsevät äänestämällä vaikuttamaan siihen, ketkä Etelä-Karjalan sosiaali- ja terveyspalveluiden sekä pelastustoimen järjestämisestä päättävät.

Hyvinvointialueiden tavoitteena on varmistaa yhdenvertaiset, laadukkaat ja saavutettavat sosiaali-, terveys- ja pelastustoimen palvelut. Aluevaltuutetut päättävät palveluista ja palveluverkon rakentumisesta sekä koko Etelä-Karjalan alueella tasavertaisesta palvelujen saatavuudesta.

Aluevaalit ja kuntavaalit järjestetään samanaikaisesti sunnuntaina 13.4.2025. Ennakkoon voi käydä äänestämässä Suomessa 2.–8.4.2025 ja ulkomailla 2.–5.4.2025.

Aluevaaleissa äänestetään violetilla lipulla.

Asetu ehdolle

Jos sinua kiinnostaa alueesi sosiaali-, terveys- ja pelastustoimen järjestämiseen vaikuttaminen, ole yhteydessä alueella toimiviin poliittisiin ryhmiin kuullaksesi lisää mahdollisuuksista asettua ehdolle aluevaaleissa.

Lisätietoja:

Mari Kähkönen, aluevaalilautakunnan sihteeri, puh. 040 651 0449, mari.kahkonen@ekhva.fi

Linkki aluevaalilautakunnan kuulutukseen (mfiles, avautuu uudessa välilehdessä)

Lue lisää: linkki ekhva.fi/aluevaalit -sivulle